Kõigepealt tõmbas ta sealt välja lühikese musta naistekasuka, mida ta pühkis tolmust puhtaks, justkui oleks see Hermesi naaritsakasukas. Siis läks mehike teisele poole prügikasti ja ronis sinna peaaegu sisse. Sealt leidis ta vana rulli kortsutatud paberit ja kaks kuivanud pitsalõiku, mille ta hoolikalt üksteise peale asetas, naeratas ja siis kärul lamavale plastikkilekotile asetas. Mina rabasin kiirelt kotist  fotoka ja tegin läbi autoakna salaja pilti. See kõik tundus nii veider. Mees nägi pigem välja kontorirott kui inimene, kes peab teiste jääkidest elatuma.